|  |
| --- |
| PATVIRTINTA |
| Klaipėdos miesto savivaldybės |
| tarybos 2015 m. gruodžio 10 d. |
| sprendimu Nr. T1-380 |

**Klaipėdos miesto KAPINIŲ SĄRAŠO SKELBIMO TVARKOS APRAŠAS**

**I SKYRIUS**

**BENDRIEJI NUOSTATAI**

1. Klaipėdos miesto kapinių sąrašo skelbimo tvarkos aprašas (toliau – Tvarkos aprašas) reglamentuoja Klaipėdos miesto kapinių sąrašo (toliau – kapinių sąrašas) paskelbimą ir duomenų atnaujinimą Klaipėdos miesto savivaldybės administracijos (toliau – Savivaldybės administracija) interneto svetainėje.

2. Šiame Tvarkos apraše vartojamos sąvokos atitinka Lietuvos Respublikos žmonių palaikų laidojimo įstatyme apibrėžtas sąvokas.

**II SKYRIUS**

**KAPINIŲ SĄRAŠO PASKELBIMAS**

3. Kapinių sąrašą sudaro Savivaldybės administracijos Urbanistinės plėtros departamento Paveldosaugos skyrius (toliau – Paveldosaugos skyrius), vadovaudamasis Lietuvos Respublikos Vyriausybės nutarimu nustatytais reikalavimais.

4. Veikiančios ir neveikiančios kapinės Savivaldybės administracijos direktoriaus įsakymu paskiriamos prižiūrėti Savivaldybės administracijos Miesto ūkio departamento Kapinių priežiūros skyriui (toliau – Kapinių priežiūros skyrius).

5. Sudarytą kapinių sąrašą Paveldosaugos skyrius teikia Kapinių priežiūros skyriui.

6. Informaciją apie pasikeitusius kapinių sąrašo duomenis Kapinių priežiūros skyrius teikia savivaldybės interneto svetainės www.klaipeda.lt turinį tvarkančiam darbuotojui.

7. Pakitus kapinių sąrašo duomenims Paveldosaugos skyrius teikia informaciją Kapinių priežiūros skyriui, kuris inicijuoja šių duomenų paskelbimą savivaldybės interneto svetainėje www.klaipeda.lt skiltyje GYVENTOJUI.

**III SKYRIUS**

**BAIGIAMOSIOS NUOSTATOS**

8. Už šio Tvarkos aprašo įgyvendinimą atsakingas Savivaldybės administracijos direktorius arba jo įgalioti asmenys

9. Asmenys, pažeidę šio Tvarkos aprašo reikalavimus, atsako teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_